chhatramani/nepal_legal_regulations_corpus_np huggingface dataset:
स्थानीय तह निर्वाचन नियमावली २०७३ (Local Level Election Regulation, 2016)

(२) निर्वाचन अधिकृतले उपनियम (१) बमोजिम निर्वाचन चिन्ह प्राप्त नगर्ने दलको उम्मेदवार वा स्वतन्त्र उम्मेदवारलाई निर्वाचन चिन्ह प्रदान गर्दा आयोगले स्वतन्त्र रुपमा खडा भएका उम्मेदवारले प्रयोग गर्ने गरी निर्धारण गरेका निर्वाचन चिन्हहरूको समूहबाट निर्वाचन चिन्ह प्रदान गर्नु पर्नेछ । (३) निर्वाचन अधिकृतले उपनियम (२) बमोजिम निर्वाचन चिन्ह प्रदान गर्दा त्यस्ता उम्मेदवारलाई निर्वाचन चिन्ह रोज्न लगाई उम्मेदवार वा निजको प्रतिनिधिको रोहवरमा निर्वाचन चिन्ह प्रदान गर्नु पर्नेछ । तर, निर्वाचन चिन्ह प्रदान गर्दा कुनै उम्मेदवार वा निजको प्रतिनिधि उपस्थित नभएमा उपस्थित उम्मेदवार वा निजको प्रतिनिधिले रोजी बाँकी रहेको निर्वाचन चिन्हबाट निर्वाचन अधिकृतले निर्वाचन चिन्ह प्रदान गर्नेछ । (४) उपनियम (३) बमोजिम निर्वाचन चिन्ह रोज्न लगाउँदा एक भन्दा बढी उम्मेदवारले एउटै निर्वाचन चिन्ह रोजेमा त्यस्तो उम्मेदवारको पहिलो संशोधनद्वारा संशोधित । नामको वर्णानुक्रमको आधारमा निर्वाचन चिन्ह प्रदान गर्नु पर्नेछ । (५) निर्वाचन अधिकृतले यस नियम बमोजिम निर्वाचन चिन्ह प्रदान गरेको सूचना अनुसूची-१० बमोजिम आफ्नो कार्यालयमा प्रकाशन गरी सोको जानकारी आयोगमा तुरुन्त पठाउनु पर्नेछ । १५. उम्मेदवारलाई परिचयपत्र दिने: नियम १२ बमोजिम प्रकाशित उम्मेदवारको अन्तिम नामावलीमा नाम कायम रहेको उम्मेदवारलाई निर्वाचन अधिकृतले अनुसूची-११ बमोजिमको उम्मेदवार परिचयपत्र दिनेछ । परिच्छेद-४ । मतदान केन्द्र, मतपत्र र मतपेटिका । १६. मतदान केन्द्र तोक्ने: (१) आयोगले ऐनको दफा २९ को उपदफा (१) बमोजिम मतदान केन्द्र तोक्दा मतदाताको सङ्ख्या तथा सुरक्षा अवस्थालाई समेत ध्यान दिई सकभर मतदातालाई पायक पर्ने गरी सार्वजनिक स्थानमा तोक्नु पर्नेछ । (२) उपनियम (१) बमोजिम मतदान केन्द्र तोक्दा एउटा वडामा कम्तीमा एउटा मतदान केन्द्र पर्ने गरी तोक्नु पर्नेछ । (३) निर्वाचन अधिकृतले उपनियम (१) बमोजिमको मतदान केन्द्रको सूची अनुसूची-१२ बमोजिम आफ्नो कार्यालयमा प्रकाशन गर्नु पर्नेछ । (४) उपनियम (३) बमोजिम मतदान केन्द्रको सूची प्रकाशन गर्दा कुन कुन गाउँ वा टोलका मतदाताहरूले कुन मतदान केन्द्रमा मतदान गर्न पाउने हो सो कुरा समेत स्पष्ट उल्लेख गर्नु पर्नेछ । (५) सुरक्षा तथा सुविधाको दृष्टिकोणबाट मतदान केन्द्र तोक्दा अपनाउनु पर्ने अन्य आधारहरू आयोगले निर्धारण गरे बमोजिम हुनेछ । १७. मतदान केन्द्रको क्षेत्र तोक्ने: मतदान अधिकृतले मतदान केन्द्र रहेको ठाउँको चारैतिर साधारणतया तीन सय मिटरसम्मको क्षेत्रलाई चारकिल्ला तोकी मतदान केन्द्रको क्षेत्र घोषित गर्नेछ र त्यसको सूचना अनुसूची-१३ बमोजिमको ढाँचामा मतदान केन्द्रमा प्रकाशन गर्नु पर्नेछ । १८. मतपत्रमा क्रमसङ्ख्या उल्लेख हुनु पर्ने: (१) ऐनको दफा ३० को उपदफा (१) बमोजिमको मतपत्रको अर्धकट्टीमा सिलसिलेवार रुपमा मतपत्रको क्रमसङ्ख्या उल्लेख भएको हुनु पर्नेछ । (२) प्रत्येक मतदान केन्द्रमा सो मतदान केन्द्रको लागि आयोगले निश्चित गरेको क्रमसङ्ख्या अनुसारका मतपत्रहरू मात्र प्रयोग गर्नु पर्नेछ ।
स्थानीय तह निर्वाचन नियमावली २०७३ (Local Level Election Regulation, 2016)

१८. मतपत्रमा क्रमसङ्ख्या उल्लेख हुनु पर्ने: (१) ऐनको दफा ३० को उपदफा (१) बमोजिमको मतपत्रको अर्धकट्टीमा सिलसिलेवार रुपमा मतपत्रको क्रमसङ्ख्या उल्लेख भएको हुनु पर्नेछ । (२) प्रत्येक मतदान केन्द्रमा सो मतदान केन्द्रको लागि आयोगले निश्चित गरेको क्रमसङ्ख्या अनुसारका मतपत्रहरू मात्र प्रयोग गर्नु पर्नेछ । (३) उपनियम (२) मा जुनसुकै कुरा लेखिएको भए तापनि कुनै मतदान केन्द्रमा पुनः मतदान गराउनु पर्ने भएमा निर्वाचन अधिकृतले आयोगको स्वीकृति लिई निर्वाचन अधिकृतसँग बाँकी रहेका अन्य क्रमसङ्ख्याका मतपत्रहरू निश्चित गरी मतदान अधिकृतलाई उपलब्ध गराउन सक्नेछ । त्यसरी उपलब्ध गराएका मतपत्रको विवरणको एकप्रति निर्वाचन अधिकृतले राख्नु पर्नेछ । १९. मतपत्र दिने कार्यविधि: (१) मतदान केन्द्रमा मतदाता प्रवेश गरेपछि मतदान अधिकृत वा निजले खटाएको कर्मचारीले मतदाता परिचयपत्र हेरी निजको नाम मतदाता नामावलीमा समावेश भएको छ छैन र मतदाता नामावलीमा भएको व्यहोरासँग भिड्छ भिड्दैन सो जाँच गर्नेछ । त्यसरी जाँच गर्दा मतदाता नामावलीमा लेखिएको व्यक्ति निज नै हो भन्ने कुरामा मतदान अधिकृत विश्वस्त भएमा निजलाई मतदान गर्न मतपत्र दिनेछ । (२) उपनियम (१) बमोजिम जाँच गर्दा कुनै मतदाताको व्यहोरामा लेखाई वा छपाईको सानोतिनो भूलचूक देखिए तापनि मतदाता नामावलीमा लेखिएको व्यक्ति निज नै हो भन्ने कुरामा विश्वस्त भएमा मतदान अधिकृतले त्यस्तो मतदातालाई मतदान गर्न मतपत्र दिनेछ । (३) उपनियम (१) वा (२) बमोजिम मतदातालाई मतपत्र दिनुअघि मतदान अधिकृतले त्यस्तो मतपत्रमा दस्तखत गर्नु पर्नेछ । (४) उपनियम (१) वा (२) बमोजिम मतदातालाई मतपत्र दिएपछि मतदाता नामावलीमा रहेको निजको नाममा निजले मतदान गरेको व्यहोरा जनिने गरी सङ्केत गर्नु पर्नेछ । २०. मतदान गर्ने तरीका: (१) मतदाताले मतपत्र लिएपछि मत सङ्केत गर्ने गोप्य स्थानमा गई आफूले रोजेको उम्मेदवारको चिन्ह भएको मतपत्रको कोठामा आयोगले उपलब्ध गराएको स्वस्तिक (卐) चिन्ह भएको छाप लगाई सो मतपत्रलाई पट्याई मतपेटिका भित्र खसाल्नु पर्नेछ । (२) मत सङ्केतको लागि छाप लगाउने गोप्य स्थानमा एक पटकमा एकजना मतदातालाई मात्र प्रवेश गर्न दिइनेछ । (३) कुनै मतदाता मत सङ्केत गर्ने गोप्य स्थानमा मतपत्रमा मत सङ्केत गर्ने छाप लगाउने र मतपत्र पट्याउन लाग्ने समयभन्दा बढी समयसम्म बसेको छ भन्ने मतदान अधिकृतलाई लागेमा निजले सो गोप्य स्थानको निरीक्षण गर्न र त्यहाँ रहेको मतदातालाई बाहिर पठाउन सक्नेछ । (४) कुनै मतदाताले मतपत्र बुझी लिएपछि मतदान नगर्ने निश्चय गरेमा सो मतपत्र मतदान अधिकृतलाई फिर्ता दिनु पर्नेछ । (५) उपनियम (४) बमोजिम कसैले मतदान नगरी मतपत्र फिर्ता गरेमा मतदान अधिकृतले सोको अभिलेख राखी त्यस्तो मतपत्र छुट्टै खामबन्दी गरी राख्नु पर्नेछ । २१. नाम ढाँटी मतदान गर्न आएमा विरोध गर्ने: (१) कुनै व्यक्तिले आफ्नो नाम ढाँटी अर्को मतदाताको नाममा मतदान गर्नको लागि मतपत्र लिन आएमा उम्मेदवार वा निजको प्रतिनिधि वा सोही मतदान केन्द्रका मतदाताले एक सय रुपैयाँ नगदै धरौटी राखी मतदान अधिकृत समक्ष अनुसूची-१४ बमोजिमको निवेदन दिई विरोध गर्न सक्नेछ ।
स्थानीय तह निर्वाचन नियमावली २०७३ (Local Level Election Regulation, 2016)

२१. नाम ढाँटी मतदान गर्न आएमा विरोध गर्ने: (१) कुनै व्यक्तिले आफ्नो नाम ढाँटी अर्को मतदाताको नाममा मतदान गर्नको लागि मतपत्र लिन आएमा उम्मेदवार वा निजको प्रतिनिधि वा सोही मतदान केन्द्रका मतदाताले एक सय रुपैयाँ नगदै धरौटी राखी मतदान अधिकृत समक्ष अनुसूची-१४ बमोजिमको निवेदन दिई विरोध गर्न सक्नेछ । (२) उपनियम (१) बमोजिम निवेदन परेमा मतदान अधिकृतले सो सम्बन्धमा आवश्यक प्रमाण बुझी निर्णय गर्नु पर्नेछ र त्यसरी पर्न आएको विरोधको छोटकरी विवरण र सोको निर्णय अनुसूची-१५ बमोजिमको निर्णय किताबमा जनाउनु पर्नेछ । (३) उपनियम (२) बमोजिम निर्णय गर्दा विरोध ठीक ठहरेमा मतदान अधिकृतले सो धरौटी रकम सम्बन्धित व्यक्तिलाई फिर्ता दिनेछ । विरोध ठीक नठहरेमा सो धरौटी रकम जफत हुनेछ । २२. विद्युतीय उपकरणको प्रयोग: (१) यस नियमावलीमा अन्यत्र जुनसुकै कुरा लेखिएको भए तापनि मतदान गर्ने प्रयोजनको लागि आयोगले कुनै वा सबै स्थानीय तहको निर्वाचनमा विद्युतीय उपकरण प्रयोग गर्ने व्यवस्था गर्न सक्नेछ । (२) उपनियम (१) बमोजिम आयोगले विद्युतीय उपकरण प्रयोग गर्ने व्यवस्था गरेको स्थानीय तहमा मतदाताले मतदान गर्दा विद्युतीय उपकरणको प्रयोग गर्नु पर्नेछ । (३) विद्युतीय उपकरण प्रयोग गर्ने कार्यविधि आयोगले निर्धारण गरे बमोजिम हुनेछ । २३. मतदान रोक्न सक्ने: (१) कुनै विशेष वा असामान्य परिस्थिति उत्पन्न भई मतदान सुचारु रुपमा हुन नसक्ने अवस्था आएमा मतदान अधिकृतले सूचना प्रकाशन गरी केही समयको लागि समय तोकी मतदान रोक्न आदेश दिन सक्नेछ । यसरी मतदान रोकिएको जानकारी मतदान अधिकृतले निर्वाचन अधिकृतलाई दिनु पर्नेछ । (२) उपनियम (१) बमोजिम तोकिएको समयभित्र पुनः मतदान सुचारु गर्न नसकिने भएमा मतदान अधिकृतले सो दिनको मतदान ऐनको दफा ४० बमोजिम स्थगित गर्न सक्नेछ । २४. पुनः मतदानको लागि मिति र समय तोक्ने: (१) निर्वाचन अधिकृतले ऐनको दफा ३९, ४० वा ४१ बमोजिम मतदान रद्द वा स्थगित भएको मतदान केन्द्रमा पुनः मतदानको लागि यथाशीघ्र अर्को मिति र समय तोकी सोको जानकारी आयोगलाई दिनु पर्नेछ । (२) उपनियम (१) बमोजिम पुनः मतदानको लागि मिति र समय तोकिएको सूचना अनुसूची-१६ बमोजिम सम्बन्धित मतदान केन्द्र रहेको स्थानमा यथाशीघ्र प्रकाशन गर्नु पर्नेछ । परिच्छेद-५ । मतगणना र निर्वाचन परिणाम । २५. मतगणना सम्बन्धी सूचना प्रकाशन गर्नु पर्ने: (१) निर्वाचन अधिकृतले मतदान हुने दिन भन्दा अगावै मतगणना गरिने स्थान तोकी सोको सूचना अनुसूची-१७ बमोजिम आफ्नो कार्यालयमा प्रकाशन गर्नु पर्नेछ । (२) सम्बन्धित स्थानीय तहका सबै मतदान केन्द्रबाट मतपेटिका प्राप्त भएपछि निर्वाचन अधिकृतले मतगणना गर्ने मिति र समय उल्लेख गरी सम्बन्धित उम्मेदवारको जानकारीको लागि सोको सूचना अनुसूची-१८ बमोजिम आफ्नो कार्यालयमा प्रकाशन गर्नु पर्नेछ । २६. मतगणना शुरु गर्ने: (१) निर्वाचन अधिकृत नियम २५ को उपनियम (१) र (२) बमोजिम तोकिएको स्थान, मिति र समयमा उपस्थित उम्मेदवार वा निजको प्रतिनिधिको रोहवरमा मुचुल्का गराई मतगणना शुरु गर्नु पर्नेछ । तर, । कुनै उम्मेदवार वा निजको प्रतिनिधि उपस्थित नभएको कारणबाट मतगणना गर्ने कार्यमा बाधा पुगेको मानिने छैन । (२) उपनियम (१) बमोजिम मतगणना शुरु भएको जानकारी निर्वाचन अधिकृतले आयोगलाई तुरुन्त दिनु पर्नेछ ।
स्थानीय तह निर्वाचन नियमावली २०७३ (Local Level Election Regulation, 2016)

तर, । कुनै उम्मेदवार वा निजको प्रतिनिधि उपस्थित नभएको कारणबाट मतगणना गर्ने कार्यमा बाधा पुगेको मानिने छैन । (२) उपनियम (१) बमोजिम मतगणना शुरु भएको जानकारी निर्वाचन अधिकृतले आयोगलाई तुरुन्त दिनु पर्नेछ । २७. मतपेटिका जाँच गर्ने: (१) मतगणना प्रारम्भ भएको मुचुल्का गरिसकेपछि निर्वाचन अधिकृतले उपस्थित उम्मेदवार वा निजको प्रतिनिधिको रोहवरमा मतपत्र रहेको मतपेटिकाको देहाय बमोजिम जाँच गर्नु पर्नेछ:- । (क) प्रत्येक मतदान केन्द्रको मतपेटिका खोलिएको वा फोरिएको छ छैन, । (ख) मतपेटिकामा मतदान केन्द्रको नाम, सिलनम्बर र मतपेटिकाको सङ्ख्या उल्लेख गरिएको छ छैन, । (ग) मतपेटिका बन्द गरेको ठाउँमा लगाइएको सुरक्षण सिल दुरुस्त छ छैन । (२) निर्वाचन अधिकृतले उपनियम (१) बमोजिम मतपेटिकाको जाँच गरेको मुचुल्का गराई राख्नु पर्नेछ । (३) उपनियम (१) बमोजिम मतपेटिकाको जाँच गर्दा कुनै कैफियत देखिएमा सोही व्यहोरा खुलाई मुचुल्का गराई उपस्थित उम्मेदवार वा निजको प्रतिनिधिको सहिछाप गराई राख्नु पर्नेछ । त्यसरी मुचुल्का तयार भएपछि त्यस्ता मतपेटिका सुरक्षित स्थानमा राख्नु पर्नेछ । २८. मतगणना: (१) नियम २७ बमोजिम मतपेटिका जाँच गरेपछि निर्वाचन अधिकृतले मतगणना गर्नु पर्नेछ । (२) उपनियम (१) बमोजिम मतगणना गर्दा गाउँपालिका वा नगरपालिकाको निर्वाचनको हकमा प्रत्येक वडाको मतपेटिका अलग अलग रुपमा गणना गर्नु पर्नेछ । (३) उपनियम (१) वा (२) बमोजिम मतगणना कार्य समाप्त भएपछि नियम २७ को उपनियम (३) बमोजिम कैफियत देखिएका मतपेटिकाको सम्बन्धमा सहमति कायम गरी मतपत्र गणना गर्नु पर्नेछ । सहमति कायम हुन नसकेमा आयोगलाई जानकारी गराई आयोगको निर्देशन बमोजिम गर्नु पर्नेछ । (४) यस नियम बमोजिम मतगणना गर्दा दोस्रो संशोधनद्वारा संशोधित । प्राप्त भएको मतको आधारमा मतगणना तालिका तयार गर्नु पर्नेछ । (५) उपनियम (४) बमोजिम मतगणना तालिका तयार गर्दा गाउँपालिका वा नगरपालिकाको हकमा प्रत्येक वडाको अलग अलग मतगणना तालिका तयार गर्नु पर्नेछ । (६) उपनियम (५) बमोजिम तयार भएका सबै वडाको मतगणना तालिका बमोजिम अध्यक्ष, उपाध्यक्ष, प्रमुख र उपप्रमुखले प्राप्त गरेको मतको आधारमा छुट्टै तालिका तयार गर्नु पर्नेछ । (७) उपनियम (४), (५) वा (६) बमोजिम मतगणना तालिका तयार गरिसकेपछि सोही आधारमा अनुसूची-२० बमोजिम निर्वाचन परिणाम घोषणा गरी प्रकाशन गर्नु पर्नेछ । (८) निर्वाचन अधिकृतले उपनियम (७) बमोजिम घोषणा गरेको निर्वाचन परिणामको एक प्रति आयोगमा तुरुन्त पठाउनु पर्नेछ । (९) निर्वाचन अधिकृतले निर्वाचन परिणामको घोषणा गरिसकेपछि निर्वाचित उम्मेदवारलाई अनुसूची-२१ बमोजिमको प्रमाणपत्र दिनु पर्नेछ । (१०) निर्वाचन अधिकृतले उपनियम (७) बमोजिम निर्वाचन परिणाम प्रकाशन गरिसकेपछि मतदाता सङ्ख्या, उम्मेदवारको विवरण, खसेको मत, बदर मत, उम्मेदवारले प्राप्त गरेको मत, निर्वाचित उम्मेदवारको विवरण, निर्वाचनमा खटिएका कर्मचारीको विवरण, निर्वाचनमा भएको खर्च विवरण तथा आयोगले तोके बमोजिमका अन्य विवरण समावेश गरिएको प्रतिवेदन तयार गरी मुख्य निर्वाचन अधिकृत समक्ष पठाउनु पर्नेछ । (११) मुख्य निर्वाचन अधिकृतले उपनियम (१०) बमोजिम निर्वाचन अधिकृतबाट प्राप्त भएका प्रतिवेदन समेतका आधारमा जिल्ला भरीको विवरण समावेश गरिएको प्रतिवेदन तयार गरी आयोग समक्ष पठाउनु पर्नेछ । परिच्छेद-६ ।
स्थानीय तह निर्वाचन नियमावली २०७३ (Local Level Election Regulation, 2016)

(११) मुख्य निर्वाचन अधिकृतले उपनियम (१०) बमोजिम निर्वाचन अधिकृतबाट प्राप्त भएका प्रतिवेदन समेतका आधारमा जिल्ला भरीको विवरण समावेश गरिएको प्रतिवेदन तयार गरी आयोग समक्ष पठाउनु पर्नेछ । परिच्छेद-६ । गाउँ कार्यपालिका र नगर कार्यपालिकाका सदस्य तथा जिल्ला समन्वय समितिको निर्वाचन सम्बन्धी विशेष व्यवस्था । २९. निर्वाचन अधिकृत: (१) गाउँ कार्यपालिका तथा नगर कार्यपालिकामा निर्वाचित हुने महिला र दलित वा अल्पसङ्ख्यक सदस्यको निर्वाचन गराउने जिम्मेवारी सम्बन्धित स्थानीय तहको निर्वाचनका लागि खटिएका निर्वाचन अधिकृतको हुनेछ । छैटौं संशोधनद्वारा संशोधित । (२) जिल्ला समन्वय समितिको निर्वाचनको प्रयोजनका लागि आयोगले तोकेको अधिकृत कर्मचारीले निर्वाचन अधिकृतको रुपमा काम गर्नेछ । तेस्रो संशोधनद्वारा थप भई छैटौं संशोधनद्वारा झिकिएको । (२क) । चौथो संशोधनद्वारा थप भई छैटौं संशोधनद्वारा झिकिएको । (२ख) । (३) ऐन तथा यस नियमावलीमा अन्यत्र उल्लिखित काम, कर्तव्य र अधिकारका अतिरिक्त छैटौं संशोधनद्वारा संशोधित । उपनियम (१) वा (२) बमोजिमको निर्वाचन अधिकृतको काम, कर्तव्य र अधिकार देहाय बमोजिम हुनेछः- । (क) आयोगसँग समन्वय गरी उपनियम (१) वा (२) बमोजिमको निर्वाचनका लागि निर्वाचन कार्यक्रम तयार गरी प्रकाशन गर्ने, । (ख) सम्बन्धित निर्वाचनमा मतदाता हुने सदस्यहरूको नाम मतदाताको रुपमा सूचीकृत गरी मतदाता नामावली प्रकाशन गर्ने, । (ग) खण्ड (ख) बमोजिमको सूचीमा प्रकाशित नामावलीमा उल्लिखित विवरणमा कुनै त्रुटि भएमा सम्बन्धित व्यक्तिको निवेदनको आधारमा आवश्यक जाँचबुझ गरी सच्याउने, । (घ) सम्बन्धित निर्वाचनका लागि मतदान अधिकृतको रुपमा मतदान सम्पन्न गर्ने वा गराउने । ३०. निर्वाचन कार्यक्रमको सूचना टाँस गर्नु पर्ने: (१) नियम २९ को छैटौं संशोधनद्वारा संशोधित । उपनियम (१) वा (२) बमोजिमका निर्वाचन अधिकृतले सो नियमको उपनियम (३) को खण्ड (क) बमोजिम निर्वाचन कार्यक्रम तयार गर्दा देहाय बमोजिमका कार्यक्रम क्रमबद्ध रुपमा उल्लेख गर्नु पर्नेछ र त्यस्तो कार्यक्रम सञ्चालन गरिने मिति, समय र स्थान समेत तोक्नु पर्नेछः- । (क) मतदाता नामावली प्रकाशन गर्ने, । (ख) मतदाता नामावली सच्याउन निवेदन दिने, । (ग) उम्मेदवारको मनोनयन पत्र दर्ता गर्ने, । (घ) मनोनयन पत्र दर्ता भएका उम्मेदवारको सूची प्रकाशन गर्ने, । (ङ) उम्मेदवारको विरोधमा उजुरी दिने, । (च) मनोनयन पत्रको जाँच गर्ने, । (छ) उम्मेदवारको नामावली प्रकाशन गर्ने, । (ज) उम्मेदवारले नाम फिर्ता लिने, । (झ) उम्मेदवारको अन्तिम नामावली प्रकाशन गर्ने, । (ञ) उम्मेदवारलाई निर्वाचन चिन्ह प्रदान गर्ने, र । (ट) मतदान गर्ने । (२) नियम २९ को उपनियम (१) बमोजिमको निर्वाचन अधिकृतले गाउँसभा वा नगरसभाको निर्वाचन घोषणा भएको तीन दिनभित्र गाउँ कार्यपालिका वा नगर कार्यपालिकाको निर्वाचनको कार्यक्रम प्रकाशन गर्नु पर्नेछ । (३) नियम २९ को छैटौं संशोधनद्वारा संशोधित । उपनियम (२) बमोजिमको निर्वाचन अधिकृतले जिल्ला समन्वय समितिको निर्वाचन सम्बन्धी कार्यक्रम आयोगले तोके बमोजिम आफ्नो कार्यालयमा प्रकाशन गर्नु पर्नेछ । (४) सम्बन्धित निर्वाचन अधिकृतले उपनियम (१) बमोजिम निर्वाचन कार्यक्रम प्रकाशन गरेको जानकारी सम्भव भएसम्म सम्बन्धित राजनीतिक दलका कार्यालयलाई दिनु पर्नेछ ।
स्थानीय तह निर्वाचन नियमावली २०७३ (Local Level Election Regulation, 2016)

उपनियम (२) बमोजिमको निर्वाचन अधिकृतले जिल्ला समन्वय समितिको निर्वाचन सम्बन्धी कार्यक्रम आयोगले तोके बमोजिम आफ्नो कार्यालयमा प्रकाशन गर्नु पर्नेछ । (४) सम्बन्धित निर्वाचन अधिकृतले उपनियम (१) बमोजिम निर्वाचन कार्यक्रम प्रकाशन गरेको जानकारी सम्भव भएसम्म सम्बन्धित राजनीतिक दलका कार्यालयलाई दिनु पर्नेछ । ३१. उम्मेदवारको योग्यता: (१) गाउँ कार्यपालिका वा नगर कार्यपालिकाको महिला सदस्य पदको लागि सम्बन्धित गाउँसभा वा नगरसभाको सदस्य रहेको महिला उम्मेदवार हुन सक्नेछ । (२) गाउँ कार्यपालिका वा नगर कार्यपालिकाको दलित वा अल्पसङ्ख्यक सदस्य पदको लागि देहाय बमोजिमको योग्यता पुगेको व्यक्ति उम्मेदवार हुन सक्नेछः- । (क) नेपालको नागरिक, । (ख) एक्काईस वर्ष उमेर पूरा भएको, । (ग) सम्बन्धित गाउँपालिका वा नगरपालिकाको मतदाता नामावलीमा नाम समावेश भएको, । (घ) ऐनको दफा १३ बमोजिम अयोग्य नभएको, । (ङ) अन्य प्रचलित कानूनले अयोग्य नभएको । (३) जिल्ला समन्वय समितिको प्रमुख, उपप्रमुख र सदस्य पदको लागि देहाय बमोजिमको व्यक्ति उम्मेदवार हुन सक्नेछः- । (क) महिला सदस्य पदको लागि जिल्लाभित्रको कुनै गाउँसभा वा नगरसभाको सदस्य भएको महिला, । (ख) दलित वा अल्पसङ्ख्यक सदस्य पदको लागि जिल्लाभित्रको कुनै गाउँसभा वा नगरसभाको सदस्य भएको दलित वा अल्पसङ्ख्यक समुदायको व्यक्ति, । (ग) प्रमुख, उपप्रमुख वा अन्य सदस्य पदको लागि जिल्लाभित्रको कुनै गाउँसभा वा नगरसभाको सदस्य भएको व्यक्ति । ३२. धरौटी राख्नु पर्ने: (१) गाउँ कार्यपालिका वा नगर कार्यपालिकाको महिला र दलित वा अल्पसङ्ख्यक सदस्य वा जिल्ला समन्वय समितिका प्रमुख, उपप्रमुख र सदस्य पदको उम्मेदवार हुनका लागि देहाय बमोजिमको रकम धरौटी राख्नु पर्नेछः- । (क) गाउँ कार्यपालिका र नगर कार्यपालिकाको महिला र दलित वा अल्पसङ्ख्यक सदस्यको लागि दुईसय पचास रुपैयाँ, । (ख) जिल्ला समन्वय समितिको सदस्यको लागि एकहजार पाँचसय रुपैयाँ, । (ग) जिल्ला समन्वय समितिको प्रमुख तथा उपप्रमुखको लागि दुईहजार रुपैयाँ । (२) उपनियम (१) को खण्ड (ख) र (ग) मा जुनसुकै कुरा लेखिएको भए तापनि महिला र दलित वा अल्पसङ्ख्यक समुदाय वा आर्थिक रुपले विपन्न उम्मेदवारको हकमा पचास प्रतिशत छुट हुनेछ । स्पष्टीकरणः यस उपनियमको प्रयोजनका लागि "आर्थिक रुपले विपन्न व्यक्ति" भन्नाले वार्षिक पारिवारिक आय पचास हजार रुपैयाँभन्दा कम भएको भनी सम्बन्धित स्थानीय तहले सिफारिस गरेको व्यक्ति सम्झनु पर्छ । (३) उपनियम (१) बमोजिमको निर्वाचनमा मतदान गरिएको जम्मा सदर मतको दश प्रतिशत भन्दा कम सदर मत पाउने उम्मेदवारको धरौटी जफत हुनेछ । तर, । निर्वाचित उम्मेदवारको हकमा यो कुरा लागू हुने छैन । (४) उपनियम (३) बमोजिम धरौटी जफत हुने अवस्था बाहेक अन्य उम्मेदवार र मनोनयनपत्र स्वीकृत नभएको वा नाम फिर्ता लिएका व्यक्तिले राखेको धरौटी त्यस्तो निर्वाचन परिणाम घोषणा भएको मितिले नब्बे दिनभित्र सम्बन्धित व्यक्तिले फिर्ता लिनु पर्नेछ । (५) उपनियम (४) बमोजिमको म्यादभित्र धरौटी फिर्ता नलिएमा त्यस्तो धरौटीको रकम सञ्चित कोषमा दाखिला हुनेछ ।
स्थानीय तह निर्वाचन नियमावली २०७३ (Local Level Election Regulation, 2016)

(५) उपनियम (४) बमोजिमको म्यादभित्र धरौटी फिर्ता नलिएमा त्यस्तो धरौटीको रकम सञ्चित कोषमा दाखिला हुनेछ । ३३. निर्वाचन प्रणाली: (१) गाउँसभा वा नगरसभाको सदस्य मध्येबाट निर्वाचित हुने गाउँ कार्यपालिका र नगर कार्यपालिकाको महिला सदस्यको लागि हुने निर्वाचनमा गाउँ कार्यपालिकाको हकमा सबैभन्दा बढी मत प्राप्त गर्ने चारजना र नगर कार्यपालिकाको हकमा सबैभन्दा बढी मत प्राप्त गर्ने पाँचजना उम्मेदवार गोप्य मतदानद्वारा निर्वाचित हुनेछन् । (२) गाउँ कार्यपालिका र नगर कार्यपालिकाको दलित वा अल्पसङ्ख्यक सदस्यको लागि हुने निर्वाचनमा गाउँ कार्यपालिकाको हकमा सबैभन्दा बढी मत प्राप्त गर्ने दुई जना र नगर कार्यपालिकाको हकमा सबैभन्दा बढी मत प्राप्त गर्ने तीनजना उम्मेदवार गोप्य मतदानद्वारा निर्वाचित हुनेछन् । (३) जिल्लाभित्रका गाउँसभा वा नगरसभाका सदस्यहरू मध्येबाट निर्वाचित हुने जिल्ला समन्वय समितिको निर्वाचनमा सबैभन्दा बढी मत प्राप्त गर्ने एकजना प्रमुख, एकजना उपप्रमुख, कम्तीमा तीनजना महिला र कम्तीमा एकजना दलित वा अल्पसङ्ख्यक समुदायका व्यक्ति समेत बढीमा नौजना सदस्य गोप्य मतदानद्वारा निर्वाचित हुनेछन् । दोस्रो संशोधनद्वारा थप । ३३क. शपथ नलिई निर्वाचनमा संलग्न हुन नपाउने: यस नियमावलीमा अन्यत्र जुनसुकै कुरा लेखिएको भए तापनि गाउँसभा वा नगरसभाको कुनै पदमा निर्वाचित भएको व्यक्तिले दफा । ३८क. बमोजिम सो पदको शपथ नलिएसम्म गाउँ कार्यपालिका वा नगर कार्यपालिकाको महिला र दलित वा अल्पसङ्ख्यक सदस्यको निर्वाचन तथा जिल्ला समन्वय समितिको निर्वाचन सम्बन्धी देहायको कुनै कार्यमा संलग्न हुन पाउने छैन:- । (क) गाउँ कार्यपालिका वा नगर कार्यपालिकाको महिला सदस्यको निर्वाचनमा उम्मेदवार हुन, उम्मेदवारको प्रस्तावक वा समर्थक हुन र मतदान गर्न, । (ख) गाउँ कार्यपालिका वा नगर कार्यपालिकाको दलित वा अल्पसङ्ख्यक सदस्यको निर्वाचनमा उम्मेदवारको प्रस्तावक वा समर्थक हुन र मतदान गर्न, । (ग) जिल्ला समन्वय समितिको निर्वाचनमा उम्मेदवार हुन, उम्मेदवारको प्रस्तावक वा समर्थक हुन र मतदान गर्न । परिच्छेद-७ । उम्मेदवारको प्रतिनिधि । ३४. निर्वाचन प्रतिनिधि: (१) उम्मेदवारले निर्वाचनको कामको लागि आफूले गर्नु पर्ने काम गर्न एकजना निर्वाचन प्रतिनिधि नियुक्त गर्न सक्नेछ । (२) कुनै व्यक्ति निर्वाचन प्रतिनिधि हुन देहायको योग्यता पूरा गरेको हुनु पर्नेछ:- । (क) नेपालको नागरिक, । (ख) एक्काईस वर्ष उमेर पूरा भएको, । (ग) सम्बन्धित पदको निर्वाचनको लागि तयार भएको अन्तिम मतदाता नामावलीमा नाम समावेश भएको, । (घ) साधारण लेखपढ गर्न जानेको, । (ङ) ऐनको दफा १३ बमोजिम अयोग्य नभएको, । (च) अन्य प्रचलित कानूनले अयोग्य नभएको । (३) निर्वाचन प्रतिनिधिको काम, कर्तव्य र अधिकार देहाय बमोजिम हुनेछ:- । (क) मतदान, मतगणना वा निर्वाचन सम्बन्धी अन्य कार्यमा उम्मेदवारको प्रतिनिधित्व गर्ने, । (ख) मतदान, मतगणना वा निर्वाचन सम्बन्धी अन्य कार्य गर्दा तयार गर्नुपर्ने विभिन्न मुचुल्कामा उम्मेदवारको प्रतिनिधिको रुपमा सहिछाप गर्ने, । (ग) निर्वाचन स्वतन्त्र, निष्पक्ष, विश्वसनीय र शान्तिपूर्ण ढङ्गबाट सम्पन्न गर्न सहयोग पुऱ्याउने ।
स्थानीय तह निर्वाचन नियमावली २०७३ (Local Level Election Regulation, 2016)

(ख) मतदान, मतगणना वा निर्वाचन सम्बन्धी अन्य कार्य गर्दा तयार गर्नुपर्ने विभिन्न मुचुल्कामा उम्मेदवारको प्रतिनिधिको रुपमा सहिछाप गर्ने, । (ग) निर्वाचन स्वतन्त्र, निष्पक्ष, विश्वसनीय र शान्तिपूर्ण ढङ्गबाट सम्पन्न गर्न सहयोग पुऱ्याउने । (४) उपनियम (१) बमोजिम निर्वाचन प्रतिनिधि नियुक्त गरेको अवस्थामा उम्मेदवारले निर्वाचन अधिकृतलाई अनुसूची-२२ बमोजिम जानकारी दिनु पर्नेछ । (५) निर्वाचन अधिकृतले निर्वाचन प्रतिनिधिलाई अनुसूची-२३ बमोजिमको परिचयपत्र दिनु पर्नेछ । ३५. मतदान प्रतिनिधि: पहिलो संशोधनद्वारा संशोधित । (१) उम्मेदवार वा निजको निर्वाचन प्रतिनिधिले मतदान केन्द्रमा आफूले गर्नु पर्ने काम गर्न अनुसूची-२४ बमोजिम मतदान प्रतिनिधि नियुक्त गर्न सक्नेछ । त्यसरी मतदान प्रतिनिधि नियुक्त गर्दा एकै दलको तर्फबाट उम्मेदवार भएका सबै उम्मेदवारले समन्वय गरी एउटा मतदान केन्द्रमा एकजना मात्र मतदान प्रतिनिधि नियुक्त गर्नु पर्नेछ । स्वतन्त्र उम्मेदवारको हकमा सम्बन्धित उम्मेदवार वा निजका निर्वाचन प्रतिनिधिहरुले आपसमा समन्वय गरी एउटा मतदान केन्द्रमा सम्भव भएसम्म एकजना मात्र मतदान प्रतिनिधि नियुक्त गर्ने व्यवस्था मिलाउनु पर्नेछ । (२) सम्बन्धित स्थानीय तहको अन्तिम मतदाता नामावलीमा नाम समावेश भएको र साधारण लेखपढ गर्न जान्ने व्यक्तिलाई मतदान प्रतिनिधि नियुक्त गर्न सकिनेछ । (३) उम्मेदवार वा निजको निर्वाचन प्रतिनिधिले उपनियम (१) बमोजिम मतदान प्रतिनिधि नियुक्त गरेको जानकारी सम्बन्धित मतदान केन्द्रको मतदान अधिकृतलाई दिनु पर्नेछ । (४) मतदान प्रतिनिधिलाई मतदान अधिकृतले अनुसूची-२५ बमोजिमको परिचयपत्र दिनु पर्नेछ । (५) शान्तिपूर्ण ढङ्गबाट मतदान कार्य सम्पन्न गर्न सहयोग गर्नु तथा मतदान सम्बन्धी कार्यमा तयार गर्नु पर्ने मुचुल्कामा सहिछाप गर्नु मतदान प्रतिनिधिको कर्तव्य हुनेछ । ३६. मतगणना प्रतिनिधि: (१) मतगणना सम्बन्धी कामको लागि उम्मेदवार वा निजको निर्वाचन प्रतिनिधिले निर्वाचन अधिकृतबाट तोकिएको सङ्ख्यामा अनुसूची-२६ बमोजिम मतगणना प्रतिनिधि नियुक्त गरी सोको जानकारी निर्वाचन अधिकृतलाई दिनु पर्नेछ । (२) सम्बन्धित स्थानीय तहको अन्तिम मतदाता नामावलीमा नाम समावेश भएको र साधारण लेखपढ गर्न जान्ने व्यक्तिलाई मतगणना प्रतिनिधि नियुक्त गर्न सकिनेछ । (३) उम्मेदवार वा निजको निर्वाचन प्रतिनिधिले अगावै खारेज गरेमा बाहेक मतगणना प्रतिनिधि निर्वाचन परिणाम घोषणा नभएसम्म कायम रहनेछ । (४) उपनियम (१) बमोजिम नियुक्त मतगणना प्रतिनिधिलाई निर्वाचन अधिकृतले अनुसूची-२५ बमोजिमको परिचयपत्र दिनु पर्नेछ । (५) शान्तिपूर्ण ढङ्गबाट मतगणना कार्य सम्पन्न गर्न सहयोग गर्नु र मतगणना गर्दा तयार गर्नु पर्ने मुचुल्कामा सहिछाप गर्नु मतगणना प्रतिनिधिको कर्तव्य हुनेछ । परिच्छेद-८ । विविध । ३७. अनुमतिपत्र दिने: मतदान केन्द्रमा प्रवेशको लागि मतदान अधिकृतले र मतगणना गर्ने स्थलमा प्रवेशको लागि निर्वाचन अधिकृतले अनुसूची-२७ बमोजिमको अनुमति पत्र दिनेछ ।